als_Latn dik_Latn ron_Latn
1 Dhjetor: Dita Botërore e Sensibilizimit kundër HIV/AIDS
Article Index
1 Dhjetori i çdo viti është lançuar nga Organizata Botërore e Shëndetësisë si Dita Botërore e Luftës Kundër HIV/AIDS. Gjatë kësaj dite në mbarë botën organizohen aktivitete sensibilizuese që kanë qëllim të rrisin informimin e ndërgjegjësimin për parandalimin e HIV/AIDS. Nga viti 2011 deri në 2015 tema e kësaj dite do të jetë "Të shkojmë drejt zeros: Zero raste të reja me infeksionin HIV. Zero diskriminim të njerëzve të infektuar. Zero vdekje prej AIDS".
*
Çfarë është Infeksioni HIV dhe AIDS-i?
HIV (shkurtim i H-uman I-mmunodeficiency V-irus) është virusi i cili dëmton sistemin mbrojtës të organizmit të njeriut duke e lënë atë të pambrojtur prej infeksioneve dhe prej disa lloje kancerash. Stadi më i avancuar i infeksionit HIV është sëmundja AIDS. AIDS (shkurtim i A-cquired I-mmune D-eficiency S-yndrome) i referohet një sërë shenjash, infeksionesh dhe disa kancerash që shkaktohen në organizëm prej dëmtimit të sistemit imunitar nga virusi HIV. Një person i cili është infektuar dhe ka virusin HIV në gjak nuk do të thotë që është domosdosmërisht i sëmurë me AIDS. Mund të jetë i infektuar me virusin HIV por mund të mos jetë me AIDS. Pra, HIV nuk është sinonim i AIDS. Historia e infeksionit nga HIV mendohet të ketë filluar vite më parë, por vetëm në maj 1984, Robert Gallo në SHBA, izoloi virusin HIV e ky vit shënon fillimin e epidemisë së HIV/AIDS-it. HIV/AIDS vazhdon të jetë një problem madhor i shëndetit publik në gjithë botën. Statistikat globale për vitin 2011 tregojnë se janë rreth 34 milion njerëz në mbarë botën që jetojnë me HIV/AIDS, prej të cilëve 16.7 milion janë gra dhe 3.3 milion fëmijë nën moshën 15 vjeç. Numri i rasteve të reja për 2011 ishte 2,5 milion nga të cilët 330,000 fëmijë. Numri i vdekjeve prej AIDS-it vetëm për 2011 ishin 1.7 milion, prej të cilave 230,000 fëmijë. Në Shqipëri, rasti i parë i infektuar me HIV u zbulua në maj 1993. Që nga viti 1993 e deri në dhjetor 2012, numri i rasteve të diagnostikuar me HIV/AIDS ka arritur në 555. Rruga seksuale e transmetimit të virusit HIV vazhdon të jetë kryesorja, ndërsa transmetimi nga nëna te fëmija është hasur në 20 raste.
***
HIV eshte nje nje virus i cili sulmon sistemin imunitar,sistemin natyral te mbrojtjes se trupit. Pa nje sistem te fort imuniteti trupi gjen veshtiresi ne luftimin e semundjeve te ndryshme. Ky virus dhe ky infeksion i krijuar quhet ndryshe HIV. Rruazat e bardha te gjakut janë një pjesë e rëndësishme e sistemit imunitar. HIV pushton dhe shkatërron qelizat e caktuara të bardha të gjakut te quajtura qelizat CD4 +. Nëse shumë nga keto qeliza shkatërrohen, trupi nuk mund të mbrojë veten kundër infeksionit. Faza e fundit e infeksionit HIV është SIDA (sindromi i fituar i mungesës së imunitetit). Njerëzit me AIDS kanë një numër të ulët të qelizave CD4 + dhe marrin infeksionet ose kancer me shpejt sesa personat e shendetshem. Këto mund të jenë vdekjeprurëse.
Por te kesh HIV nuk do te thote te kesh AIDS. Edhe pa trajtim, HIV i duhet nje kohe e gjate para se te kaloj ne AIDS-zakonisht nga 10 deri ne 12 vjet. Nese HIV diagnostikohet perpara se te kaloj ne AIDS,ilacet mund te ulin ose te ndalojn demtimin e sistemit imunitar. Me trajtim, shumë njerëz me HIV janë në gjendje të jetojnë nje jetë te gjatë dhe aktive.
- Para
- Tjetra >>
als_Latn sag_Latn als_Latn unk als_Latn als_Latn unk als_Latn als_Latn por_Latn als_Latn